**Célja**

       a leendő pedagógusokat, pszichológusokat, egészségügyi és szociális szakmában dolgozókat, jogászokat stb. megismertetni olyan lehetséges esetekkel, jelenségekkel, melyekben munkájuk során a társadalmi kirekesztés elszenvedőivel kerülnek kapcsolatba;

         rámutatni a kirekesztés okaira és következményeire (pl. tanulási nehézségek, deviáns magatartás, pszichoszomatikus tünetek, stb.)

         a hallgatóknak felvázolni olyan, a gyakorlatban működő pedagógia és szociális és kommunikációs beavatkozási formákat, amelyek ezeket a problémákat igyekeznek orvosolni.

Az órák előadások, az előadók a témák felkért speciális szakértői. A kurzus első 3 elméleti órája a többségi és kisebbségi felosztás történelmi és társadalmi kontextusát mutatja be három vonatkozásban. Ezt követik a témához kapcsolódó esettanulmányok. A kurzus tartalmaz egy kötelező terepgyakorlatot is (egy péntek d.u. 4 óra terjedelemben).

A kollokvium a tanórákon elhangzottakat kéri számon ajánlott szakirodalom segítségével. Jegymegajánlás órai aktivitás alapján lehetséges.

A kurzus résztvevői közül 5 elkötelezett hallgató szakmai gyakornoki tanulmányi ösztöndíjat kap (4 hónapra, 10.000 Ft/hó). A tanulmányi ösztöndíjra jelentkezni a pályázati űrlap kitöltésével lehet, az elbírálás eredményéről értesítjük a hallgatókat. Az űrlap letölthető http://tanarkepzes.unideb.hu/ oldalon a Közösségi szolgálat címszó alatt. További információkért, kérjük, keresse a kurzusfelelőst vagy a projektasszisztenst.

A tanegység az EFOP-3.4.3-16-2016-00021 projekt keretén belül kerül megrendezésre, ezért az órákon való részvétel kötelező. Hiányozni 3 alkalommal lehet.

Részletes tematika a következő oldalon. (A témák sorrendjében és tartalmában minimális változás lehetséges).

**Tematika - 2019 őszi félév**

|  |  |  |
| --- | --- | --- |
|  | **Dátum** | **Téma** |
| **1.** | **2019. szeptember 13.** | A kirekesztés univerzális mechanizmusai és helye a magyarországi társadalomtörténetben |
| **2.** | **2019. szeptember 20.** | A hátrányos és halmozottan hátrányos helyzetű, elsősorban a roma közösségek gazdasági és kulturális jellemzői, életviteli sajátosságai, Szegregáltan élő romák |
| **3.** | **2019. szeptember 27.** | A nemi identitás kérdése Magyarországon |
| **4.** | **2019. október 4.** | A magyarországi zsidóság történelmi- szociológiai- és pszichológiai vonulata, 2. és 3. generációs trauma. |
| **5.** | **2019. október 11.** | Családon belüli erőszak és hatásai |
| **6.** | **2019. október 18.** | A botlatókő története és debreceni vonatkozásai |
| **7.** | **2019. október 25.** | A romák sérelmére elkövetett sorozatgyilkosság I. Társadalmi fogadtatás |
| **8.** | **2019. november 1.** | Konzultációs hét |
| **9.** | **2019. november 8.** | A romák sérelmére elkövetett sorozatgyilkosság II. Áldozatsegítés |
| **10.** | **2019. november 15.** | Az Indahouse Önkéntes- és Gyermekközpont bemutatása. |
| **11.** | **2019. november 22.** | Egy középiskolai tanulássegítő modell története – a Dr. Ámbédkar iskola |
| **12.** | **2019. november 29.** | Szegregált élethelyzet és társadalmi igazságtalanság Olaszliszkán. |
| **13.** | **2019. december 6.** | Szakmai terepgyakorlat az Igazgyöngy Alapítványnál |
| **14.** | **2019. december 13.** | Hajléktalanság ma Magyarországon / Menekültek, külföldi diákok Magyarországon |
|  |  |  |